Оқу-ағарту министрлігіне бірқатар қосымша құзырет берілмек
DATE: 10:22, 31 Наурыз 2023 | GMT +5
TITLE: Оқу-ағарту министрлігіне бірқатар қосымша құзырет берілмек
URL: https://kaz.inform.kz/news/oku-agartu-ministrligine-birkatar-kosymsha-kuzyret-berilmek_a4051660/
META: DATE: 10:22, 31 Наурыз 2023 | GMT +5
TOTAL WORDS: 207
AUTHOR(S):
TEXT: Жаңа өзгеріске сай, енді аталған ведомствоға мына құзыреттер берілмек:. - 12 жастан 35 жасқа дейінгі балалар мен жастарды патриоттық танытқаны және белсенді азаматтық ұстанымы үшін ерекшелік белгісімен наградтау қағидаларын бекіту;. - 14 жастан 35 жасқа дейінгі балалар мен жастарды патриоттық танытқаны және белсенді азаматтық ұстанымы үшін ерекшелік белгісімен наградтау жөніндегі іс-шараларды жүзеге асыратын ұйымды айқындау;. - мемлекеттік білім беру ұйымдары қызметкерлерінің үлгілік штаттарын айқындау;. - техникалық және кәсіптік, орта білімнен кейінгі білімнің білім беру бағдарламаларын іске асыратын білім беру ұйымдарына оқуға түсу кезінде қабылдау квотасының мөлшерін бекіту;. - еңбек нарығының қажеттіліктерін ескере отырып, республикалық бюджеттен қаржыландырылатын білім беру ұйымдарында, сондай-ақ техникалық және кәсіптік, орта білімнен кейінгі білімі бар кадрларды даярлауға мемлекеттік білім беру тапсырысын бекіту;. - «Өркен» грантын беру қағидаларын және оның мөлшерін бекіту;. - аккредиттеу органдарына, оның ішінде шетелдік аккредиттелген органдарына қойылатын тану қағидаларын бекітеді. Танылған аккредиттеу органдарының, аккредиттелген білім беру ұйымдары мен білім беру бағдарламаларының тізілімін, сондай-ақ оларды оған енгізу, тоқтата тұру және одан шығару негіздерін қалыптастыру және бекіту;. - мектепке дейінгі, орта, техникалық және кәсіптік, орта білімнен кейінгі білім беру ұйымдарын дамыту бағдарламасының құрылымы және оны әзірлеу қағидаларын бекіту. Министрлік түсіндірмесіне сай, бұл құзыреттерді беру – білім саласын одан әрі дамытуға және оның сапасын арттыруға ықпал етпек. Қаулы 12 сәуірге дейін көпшілік талқылауда болады
